Source: http://szekelyfold.ma/hirek/birosag-ele-kerul-katalonia-volt-elnoke-a-fuggetlensegi-referendum-miatt
Timestamp: 2018-05-21 20:11:43
Document Index: 6882809

Matched Legal Cases: ['Bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ']

Bíróság elé kerül Katalónia volt elnöke a függetlenségi referendum miatt - Székelyföld.ma
Bíróság elé kerül Katalónia volt elnöke a függetlenségi referendum miatt
Nem kér bocsánatot, és „emelt fővel" áll bíróság elé – mondta Artur Mas
Fotó: laInfo.es
2017. február 6. hétfő, 15:35 perc
Nem kér bocsánatot, és „emelt fővel" áll bíróság elé – mondta Artur Mas, volt katalán elnök barcelonai sajtótájékoztatóján vasárnap, egy nappal az ellene induló per kezdete előtt.
A politikusnak azért kell bíróság elé állnia, mert 2014 november 9-én, a spanyol alkotmánybíróság felfüggesztő határozata ellenére, népszavazást tartottak Katalóniában „alternatív népszavazás" néven, hogy megtudják, mennyien támogatják az autonóm közösség elszakadását Spanyolországtól.
„Tettük, amit tennünk kellett. Újra megtennénk. Holnap emelt fővel lépünk be az igazságügyi palotába, maximális méltósággal igyekezve képviselni azt a 2,3 millió embert, akik szavaztak november 9-én" – fogalmazott Artur Mas sajtótájékoztatóján, hozzátéve, hogy nem érzi magát hibásnak a történtekért, de felelősnek igen, és ezt vállalja is.
A politikusnak polgári engedetlenség és hatalommal való visszaélés miatt kell felelnie a bíróság előtt, amiért akár 10 évre is eltilthatják közhivatal viselésétől. Mint mondta, ha ez megtörténik, európai szinten fordul jogorvoslatért, mert „a szavazóurnák kihelyezés nem lehet bűn".
„Nem indokolható, hogy az intézmények nem tisztelnek más intézményeket, sem a bírói hatalom függetlenségét" – mondta a tervezett demonstrációról Luis Rodríguez Vega, a spanyolországi bírák szakmai szövetségének egyesületének (APM) regionális elnöke a RAC1 nevű rádióadónak nyilatkozva.